ইসরায়েল রাজ্য
ইস্রায়েল রাজ্য (হিব্রু: מַמְלֶכֶת יִשְׂרָאֵל, আধুনিক: Mamlekhet Yisra'el, টিবেরীয়: Mamléḵeṯ Yiśrāʼēl) ছিল হিব্রু বাইবেল অনুসারে ইস্রায়েল ও যিহূদা যুক্তরাজ্যের দুটি উত্তরসূরি রাজ্যের একটি। ঐতিহাসিকরা প্রায়ই রাজ্যটিকে যিহূদা রাজ্য থেকে পৃথকীকরণ করতে “উত্তরীয় রাজ্য” বা “শমরীয় রাজ্য” নামে অবিহিত করেন। ইস্রায়েল রাজ্য নব্য-অশূরীয় সাম্রাজ্য কর্তৃক দখল হওয়ার আগ পর্যন্ত মোটামুটিভাবে ৯৩০ খ্রীষ্টপূর্ব থেকে ৭২০ খ্রীষ্টপূর্ব অবধি অস্তিত্ববান ছিল। রাজ্যটির প্রধান নগরীগুলো ছিল শিখিম, তির্সা, শমরিয়া, যাফো, বৈথেল ও দান।